# **DECIZIA ETAPEI DE ÎNCADRARE**

## Nr. din .06.2019

Ca urmare a solicitării de emitere a acordului de mediu adresate de **SC LDH EUROAGRO,** dinmunicipiul Dorohoi, sat Ibănești, nr. 329, județul Botoșani înregistrată la APM Suceava cu nr. 7583/19.06.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

autoritatea competentă pentru protecţia mediului, APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 21.06.2019, că proiectul **“Construire pensiune turistică MARINA cu Rh = P+2E+M, restaurant, spații cazare+SP, anexe aferente (parcări, piscină), împrejmuire teren, amenajare incintă, branșamente, utilități și organizare șantier”**propus a fi amplasat în municipiul Vatra Dornei, str. Tefelericului, județul Suceava

* nu se supune evaluării impactului asupra mediului;
* nu se supune evaluării adecvate şi nu se supune evaluării impactului asupra corpurilor de apă.

Justificarea prezentei decizii:

1. **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**
2. proiectul nu se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului
3. prin aplicarea criteriilor din Anexa 3 la Legea 292/2018, s-au constatat următoarele:
4. **Caracteristicile proiectului:**
5. ***dimensiunea şi concepţia întregului proiect***

***CARACTERISTICILE AMPLASAMENTULUI***

Terenul pe care va fi implementat proiectul are o suprafață de 2700 mp.

***ARHITECTURA***

* Constructia propusa este alcatuita dintr-un singur tronson, cu o forma in plan regulata, avand dimensiunile de gabarit 9.50 x 10.55 m.
* Structura de rezistenta a cladirii este alcatuita din zidarie din blocuri tip GVP de 25 cm cu samburi la imbinari si stalpi si grinzi beton armat.
* Atat inchiderile exterioare cat si compartimentarile interioare sunt realizate din zidarie din blocuri de GVP.
* Cladirea are un singur acces din exterior. Acesta se face pe latura vestica a constructiei prin intermediul unui pachet de trei trepte pentru a prelua diferenta de nivel de 45 cm intre cota ±0,00 si cota terenului amenajat.

***CARACTERISTICILE CONSTRUCTIILOR***

* Regim de inaltime - P+2 E+M
* Suprafata construita (Sc) - 745 mp
* Suprafata desfasurata (Sd) - 2700 mp
* Suprafata teren - 1863 mp
* POT - 40%
* CUT - 1,3

Imobilul propus are destinatia de pensiune turistica

Se vor realiza 15 celule de cazare dispuse la etajele 1, 2 si mansarda ale imobilului. La parter spatiul va fi alocat pentru realizarea accesului , a restaurantului, a spatiilor anexa realizarii unei pensiuni precum: grupuri sanitare, bucataria restaurantului, spatii loisir, spatii tehnice, circulatii. La nivelul terenului se vor realiza un numar de 16 locuri de parcare

Pe teren se va amenaja o suprafata de 560.00 mp de spatiu verde la nivelul solului, ceea ce reprezinta minim 30 % din suprafata totala a terenului proprietate, respectand prevederile HCL NR.50/1991.

Limitele de proprietate sunt:

* N – Domeniu privat – teren liber Deac Maxim;
* E – partial domeniu public – Str. Telefericului

Domeniu privat – Anghel Elena;

* S – domeniu public – str. Munteanu Petru;
* V – domeniu privat – teren liber Fam. Ureche;

### ***Racordarea la rețelele utilitare existente în zonă***

* **Alimentare cu apa**: Se va realiza racordul la rețeaua existent în zonă
* **Alimentarea cu energie electrica**. Se va asigura prin extinderea rețelei din zonă.
* **Energia termica**. Încălzirea spatiilor interioare se va face prin instalarea unei centrale termice pe combustilil solid.
* **Canalizarea**. Apele uzate menajere vor fi deversate la rețeaua de canalizare a orașului.

1. cumularea cu alte proiecte existente şi/sau aprobate - nu este cazul;
2. utilizarea resurselor naturale, în special a solului, a terenurilor, a apei şi a biodiversităţii – nu este cazul;
3. cantitatea şi tipurile de deşeuri generate/gestionate - în perioada de execuţie a lucrărilor prevăzute în proiect rezultă: deşeuri de materiale de construcţii, în cantităţi mici, ce se vor depozita la locul stabilit de primăria municipiului Vatra Dornei, iar deşeurile reciclabile se vor valorifica prin agenţi economici autorizaţi.
4. poluarea şi alte efecte negative - nu este cazul
5. riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice - nu este cazul;
6. riscurile pentru sănătatea umană - nu este cazul.
7. **Amplasarea proiectului**
8. utilizarea actuală şi aprobată a terenului – Terenul este situat în intravilanul municipilui Vatra Dornei, str. Telefericului, judetul Suceava, CF/nr. cadastral 36995.

* Terenul are folosința actuală conform extrasului de carte funciară fâneață.

1. bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia - nu este cazul;
2. capacitatea de absorbţie a mediului natural, acordându-se o atenţie specială următoarelor zone:
3. zonele umede, zone riverane, guri ale râurilor - nu este cazul;
4. zonele costiere şi mediu marin - nu este cazul;
5. zonele montane şi forestiere - nu este cazul;
6. arii naturale protejate de interes naţional – nu este cazul
7. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a IlI-a zone protejate; zonele de protecţie instituite conform legislaţiei din domeniul apelor, precum şi a celei privind caracterul şi mărimea zonei de protecţie sanitară şi hidrogeologică – nu este cazul;
8. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri - nu este cazul;
9. zonele cu o densitate mare a populaţiei - nu este cazul;
10. peisaje şi situri importante din punct de vedere istoric, cultural sau arheologic - nu este cazul.
11. **Tipurile şi caracteristicile impactului potenţial**
12. importanţa şi extinderea spaţială a impactului: aria geografică şi numărul persoanelor afectate - impact nesemnificativ, local, în perioada de realizare a lucrărilor;
13. natura impactului - direct şi temporar, în perioada de realizare a lucrărilor;
14. natura transfrontieră a impactului - nu este cazul;
15. intensitatea şi complexitatea impactului - în perioada de execuţie a proiectului impact nesemnificativ;
16. probabilitatea impactului - redusă.
17. debutul, durata, frecvenţa şi reversibilitatea impactului - impactul asupra factorilor de mediu va debuta odată cu începerea lucrărilor, impact reversibil, numai pe perioada realizării lucrărilor de construire.
18. cumularea impactului cu impactul altor proiecte existente şi/sau aprobate - nu este cazul.
19. posibilitatea de reducere efectivă a impactului - prin aplicarea condiţiilor de realizare a proiectului.
20. **Motivele pe baza cărora s-a stabilit necesitatea efectuării/neefectuării evaluării adecvate sunt următoarele:**

- proiectul propus **nu** intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, Gestionarea deseurilor tehnologice si a celor menajere se va realiza conform legislatiei specifice in vigoare – Legea nr.211/2011 privimd regimul deseurilor cu modificarile si completarile ulterioare.

1. **Motivele pe baza cărora s-a stabilit necesitatea efectuării/neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz:**

- proiectul propus nu intră sub incidenţa [art. 48](https://lege5.ro/Gratuit/ge3demru/legea-apelor-nr-107-1996?pid=10135143&d=2018-12-26#p-10135143) și [54](https://lege5.ro/Gratuit/ge3demru/legea-apelor-nr-107-1996?pid=10135178&d=2018-12-26#p-10135178) din Legea apelor nr. 107/1996, cu modificările și completările ulterioare.

Întrucât s-a decis că evaluarea impactului asupra mediului nu este necesară pentru proiectul cu caracteristicile prezentate anterior, se impun următoarele condiţii de realizare a proiectului pentru evitarea sau prevenirea eventualelor efecte negative semnificative asupra mediului:

1. Se vor respecta prevederile OUG nr.195/2005 privind protecţia mediului, cu modificările şi completările ulterioare.

3. Se vor obţine avizele precizate în certificatul de urbanism şi se vor respecta condiţiile din acestea şi din documentaţia tehnică depusă.

4. Deseurile produse vor fi stocate temporar selectiv în spații special amenajate; se interzice abandonarea/stocarea deşeurilor în afara spatiilor amenajate în acest scop; deșeurile de construcţii se vor depozita la locul stabilit de primăria Vatra Dornei, iar deşeurile reciclabile se vor valorifica prin agenţi economici autorizaţi.

5. Transportul deşeurilor periculoase /nepericuloase va fi efectuat numai de către firme autorizate conform HG nr.1061/2008 privind transportul deşeurilor periculoase şi nepericuloase pe teritoriul României.

6. Implementarea tuturor măsurilor de protecţie a factorilor de mediu propuse prin proiect și descrise în documentaţia care a stat la baza emiterii acestei decizii.

7. Pe parcursul execuţiei lucrărilor se vor lua toate măsurile pentru prevenirea poluărilor accidentale; se impune refacerea terenurilor afectate de lucrări la starea iniţială.

8. Titularul va informa în scris autoritatea publică competentă pentru protecţia mediului ori de câte ori există o schimbare de fond a datelor care au stat la baza eliberării prezentei.

9. Nerespectarea prevederilor prezentei decizii atrage suspendarea sau anularea acesteia, după caz, in conformitate cu prevederile legale.

10. Se va anunţa Agenţia pentru Protecţia Mediului Suceava data începerii şi finalizării lucrărilor de execuţie pentru verificarea respectării tuturor condiţiilor impuse. Procesul verbal întocmit la finalizarea lucrărilor se anexează şi face parte integrantă din procesul verbal de recepţie la terminarea lucrărilor.

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

**Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

**Maria Mădălina NISTOR**

|  |  |
| --- | --- |
| Şef Serviciu  Avize, Acorduri, Autorizaţii, Adina HOBJÎLĂ | Şef Serviciu  Calitatea Factorilor de Mediu, Anca IONCE |
| Întocmit,  Cons. Mariana BURLACU |  |